Hiihdon Suomen-mestaruuskilpailut 1956

Hiihdon Suomen-mestaruuskilpailut käytiin vuonna 1956 Tampereen Lamminpäässä hiihtojen osalta ja  Nokialla mäkihypyn osalta.Eljanko & Kirjavainen, 1969, s. 247 17.–19. helmikuuta.

Tulokset
Miehet 15 kilometriä
 Sija Kilpailija Seura Aika1 Toimi Alatalo Savitaipaleen Urheilijat 55.592 Kalevi Hämäläinen  Niilo Kautto  Olavi Latsa Sulkavan Urheilijat  Lahden Hihtoseura  Riihimäen Kisko 56.185 Jorma Kortelainen Joensuun Kataja 56.226 Auvo Simonen Enonkosken Urheilijat 56.55
Perjantaina 17. helmikuuta kisattiin Tampereella Lamminpäässä SM-kisojen miesten 15 kilometriä 950 maksaneen katsojan läsnäollessa. Kisahetkellä vallitsi 10 astetta pakkasta ja tuiskuttava tuuli, joka kuitenkin tyyntyi. Osanottajia oli kaikkiaan 130. Kilpailusta tuli tosi tiukka. Puolimatkassa kisaa johti Riihimäen Latsa, josta Joensuun Kortelainen oli jäänyt kolme sekuntia ja Sulkavan Kalevi Hämäläinen neljä sekuntia. Seuraavina olivat Savitaipaleen Alatalo, Lahden Kautto ja Enonkosken Simonen ollen vajaa puoli minuuttia kärjen Latsasta. Maaliin tultaessa Alatalo oli kiristänyt vauhtiaan ollen voittaja. Hänestä kolme hiihtäjää, Hämäläinen, Kautto ja Latsa, jäivät 19 sekuntia ollen kaikki kolme SM-hopeamitalisteja. Kisan aikaan Cortinan olympialaisten suomalaishiihtäjät joutuivat kovaan taistoon rannalle jääneiden kanssa. Kärjen joukossa rannalle jääneitä olivat mestari-Alatalo, hopemitalisti Kautto ja seitsemänneksi sijoittunut Ounasvaaran Hiihtoseuran Arvi Petäjäniemi.

Miehet 50 kilometriä
 Sija Kilpailija Seura Aika1 Kalevi Ikonen Enon Kisa-Pojat 3.23.152 Toimi Pitkänen Valkeakosken Haka 3.23.163 Martti Lautala Lappeen Riento 3.24.164 Tauno Karvanen Tampereen Poliisi-Urheilijat 3.24.255 Tauno Sipilä Pylkönmäen Yritys 3.25.576 Viljo Vellonen Savonlinnan Hiihtoseura 3.26.02
Sunnuntaina 19. helmikuuta kisattiin Tampereen Lamminpäässä SM-kisojen miesten 50 kilometriä lähes 10 000 katsojan läsnäollessa. Ilmoittautuneita oli 94 hiihtäjää, joista matkaan lähti 53. Cortinan kävijöistä kisasta puuttuivat Veikko Hakulinen, Arvo Viitanen ja Antti Sivonen sairastumisen vuoksi. Matkaan lähteneistä olympiakävijöistä alkuvaiheessa johdossa ollut Eero Kolehmainen joutui keskeyttämään kaatumisen ja suksen katkeamisen vuoksi. Muista olympiakävijöistä August Kiuru keskeytti puolimatkassa. Kisasta tuli siis vähemmän tunnettujen hiihtäjien kisa. Puolimatkassa kisaa johti jo veteraanisarjassa hiihtävä Pylkönmäen Tauno Sipilä 10 sekuntia ennen Valkeakosken soutaja-hiihtäjä Toimi Pitkästä. Kolmantena hiihti Tampereen Karvanen. Kisan 35 km:n kohdalla kärkeen nousi Pitkänen puolen minuutin erolla ennen Karvasta. Viimeisellä 44 km:n väliaika-asemalla Pitkänen oli minuutin edellä toisena olevaa Karvasta, joka puolestaan oli vain vajaan minuutin edellä asemiaan parantaneita Savonlinnan Vellosta, yllätysnimeä Kalevi Ikosta ja Lappeen Lautalaa. Maaliin tultaessa Ikonen aiemmin lähteneenä teki pohja-ajan, jota kisaa johtanut Pitkänen kaikkien yllätykseksi ei saavuttanut. Lautala puolestaan nosti itsensä minuutin kärjelle hävinneenä kolmanneksi. Cortinan olympiakävijöistä parhaana hiihti Jämsänkosken Heikki Lehtonen kahdeksanneksi.

Miehet 3 × 10 kilometriä, viesti
 Sija Joukkue Kilpailijat Aika1 Joensuun Kataja  Pertti Korhonen  Matti Hirvonen  Jorma Kortelainen 2.00.222 Tampereen Poliisi-Urheilijat  Eero Pekarila  Sakari Seppä  Antti Sivonen 2.00.233 Hyvinkään Tahko  Eino Partanen  Aimo Hovi  Matti Santapukki 2.01.44
Lauantaina 18. helmikuuta kisattiin Tampereella SM-kisojen miesten 3 x 10 km:n viesti. Ilmoittautuneita joukkueita oli 35, mutta matkaan lähteneitä joukkueita oli 28, joista yksi keskeytti. Kisa käytiin 16 asteen pakkasessa tuiman itätuulen vallitessa. Ensimmäiseltä osuudelta kärjessä saapui vaihtoon Evon Metsäpoikien Martti Mähönen kolmen seuran Tampereen Poliisi-Urheilijoiden, Jämsänkosken Ilveksen ja Joensuun Katajan seuratessa välittömästi perässä. Toisessa vaihdossa Joensuun Hirvonen tuli viiden sekunnin johdossa vaihtoon ennen Tamperetta ja Jämsänkoskea. Hyvinkään Tahko oli neljäntenä 15 sekuntia jäljessä. Ankkurien hiihdosta tuli tiukka mies-miestä vastaan taistelu, jossa Joensuun Kortelainen otti voiton Tampereen Sivosesta. Kolmantena maalin saapui Hyvinkään Tahko viestinviejänään Matti Santapukki ohittaen neljänneksi jääneen Jämsänkosken Tapio Mäkelän. Ounasvaaran Hiihtoseuran Arvi Petäjäniemi teki erinomaisen hiihdon tulleen viidentenä maaliin ohitettuaan viisi hiihtäjää. Lautealan Ns. Urheilijat oli viestissä kuudes. Savitaipalee Urheilijat nousi seitsemänneksi pikamatkan mestarin Toimi Alatalon viedessä viestiä nostaen osuudella Savitaipaletta viisi sijaa.

Naiset 10 kilometriä
 Sija Kilpailija Seura Aika1 Mirja Hietamies Lemin Eskot 44.392 Siiri Rantanen Lahden Hiihtoseura 45.043 Pirkko Korkee  Sirkka Polkunen Virtain Urheilijat  Vihtavuoren Pamaus 46.215 Sanna Kiero Ylämaan Pyrkijät 46.226 Eva Hög IF Pedersöre Pojkarna 46.33
Kilpailut käytiin Tampereella 19. helmikuuta. Kisaan oli ilmoittautunut 38 hiihtäjää, joista lähtöviivalle ilmestyi 32. Suurimpia voittajasuosikkeja olivat Mirja Hietamies, Siiri Rantanen, Eva Hög, Rumpun sisarukset, Sirkka Polkunen, Pirkko Korkee ja Sanna Kiero. Väliaikatietoja saatiin 5,5 km:n kohdalta. Kärjessä siellä olivat Lemin Hietamies ja Lahden Rantanen, joista 50 sekuntia jääneenä Pedersören Hög ja Ylämaan Kiero. Maaliin tultaessa Hietamies teki pohja-ajan, josta Rantanen jäi puoli minuuttia. Parina hiihtäneet Korkee ja Polkunen tulivat tasatahtiin maaliin saavuttaen molemat SM-pronssin. Sanna Kiero hävisi heille sekunnin törmättyään maalialueella laskeneen nuoren miehen kanssa ja kaaduttuaan sen seurauksena. Kommenttina Kierolla oli ”peijakkaan pentu”. Hög hävisi Kierolle 11 sekuntia ollen kuudes.

Naiset 3 × 5 kilometriä, viesti
 Sija Joukkue Kilpailijat Aika1 Ylämaan Pyrkijät  Liisa Rumpu  Helvi Rumpu  Sanna Kiero 1.12.212 Lahden Hiihtoseura  Eila Lappi  Anna-Liisa Kivelä  Siiri Rantanen 1.14.173 Vihtavuoren Pamaus  Saara Koivunen  Sylvi Saimo  Sirkka Polkunen 1.15.58
Kilpailut käytiin Tampereelle 18. helmikuuta kahdeksan joukkueen voimin. Ennakkoveikkauksissa suosikkeina pidettiin kolminkertaista mestaria Ylämaan Pyrkijöitä ja Lahden Hiihtoseuraa. Ensimmäisessä vaihdossa kärjessä oli Lahden Lappi takanaan Ylämaan Liisa Rumpu. Kakkososuudella Ylämaan Helvi Rumpu otti peräti kahden minuutin eron lahtelaisiin. Kolmanneksi oli noussut Sysmän Sisun Saara Saarinen. Ankkuriosuudella Ylämaa säilytti johtonsa Sanna Kieron viedessä viestiä tuoden Ylämaalle neljännen SM:n. Siiri Rantanen Lahden ankkurina toi joukkueensa SM-hopealle ja Vihtavuoren Pamauksen Sirkka Polkunen nosti seuransa SM-pronssille. Kisan kolme seuraavaa olivat Sysmän Sisu, Jämsänkosken Ilves ja Rantasalmen Urheilijat.

Mäkihyppy
 Sija Kilpailija Seura Pisteet Hyppyjen pituudet1 Unto Oksanen Kouvolan Hiihtoseura 226,0  54,5 - 52,52 Veikko Salmenranta Lahden Hiihtoseura 219,0  53,5 - 53,03 Aulis Kallakorpi Kuusankosken Urheilijat 216,1  53,0 - 51,54 Juhani Kärkinen Lahden Hiihtoseura 213,6  52,0 - 52,55 Aulis Haapaniemi Lahden Hiihtoseura 212,6  52,5 - 54,56 Antti Hyvärinen Ounasvaaran Hiihtoseura 210,8  50,0 - 53,5
Kilpailut käytiin Nokialla Kullaanvuoren mäessä 19. helmikuuta. Ilmoittautuneita oli 88, mutta mäkeen tuli 76 hyppääjää lähes 10 000 katsojan läsnäollessa. Kisaa johti ensimmäisen kierroksen jälkeen Kouvolan Oksanen ennen Lahden Salmenrantaa, Nokian Ilpo Peurasta, Kuusankosken Kallakorpea ja Lahden Juhani Kärkistä. Ensimmäisen hyppynsä kaatui mm. lahtelainen olympiakävijä Eino Kirjonen. Toisella kierroksella Oksanen, Salmenranta ja Kallakorpi säilyttivät kärkiasemansa. Kärkinen paransi asemiaan nousten neljänneksi. Olympiavoittaja Antti Hyvärinen nosti asemiaan epäonnistuneen ensimmäisen hyppynsä jälkeen nousten kuudenneksi. Muista olympiakävijöistä siis Kallakorpi oli parhaana kolmas, Kirjonen kaatui hyppynsä ja Hemmo Silvennoinen ei osallistunut kisaan.

Yhdistetty
 Sija Kilpailija Seura Pisteet  Hiihto ja mäenlasku 1 Paavo Korhonen Joutsenon Kullervo 440,700  240,00 + 200,70 2 Pertti Suhonen Lappeen Riento 438,194  224,194 + 214,00 3 Pekka Ristola Sotkamon Jymy 437,163  225,163 + 212,00 4 Jukka Meriläinen Sotkamon Jymy 433,748  235,518 + 198,23 5 Martti Maatela Ounasvaaran Hiihtoseura 430,394  216,194 + 214,20 6 Eeti Nieminen Nokian Urheilijat 430,323  212,323 + 218,00
Yhdistetyn hiihto-osuuden jälkeen kärki oli Joutsenon Korhonen, Saarijärven Pullistuksen Yrjö Tapper ja Sotkamon Meriläinen. Mäkiosuuden voitti Nokian Kullaanvuoren kotimäessä Eeti Nieminen nostaen hänet 18. sijalta kuudenneksi. Lappeen Suhonen hyppäsi myös hyvin saavuttaen SM-hopeaa. Korhonen kaatui ensimmäisen hyppynsä, mutta onnistuneet toinen ja kolmas hyppy takasivat hänelle Suomen mestaruuden. Mäessä Ounasvaaran Martti Maatela paransi asemiaan hyvien hyppyjensä ansiosta nousten 16. sijalta viidenneksi. Hiihdon jälkeen kymmenen parhaan joukossa olleet Jämsänkosken Ilveksen Erkki Lyijynen, Ounasvaaran Pauli Räikkönen ja Harjavallan Jymyn Veijo Saira menettivät mäkiosuudella asemiaan. Olympiakävijöistä Korhonen siis mestari, Nieminen 6. ja Esko Jussila 10.

Lähteet




Viitteet

Luokka:Hiihdon Suomen-mestaruuskilpailut
Luokka:Vuoden 1956 urheilu
Luokka:Tampereen urheilutapahtumat
Luokka:Nokian urheilutapahtumat